text: Бен Стилър разказа за борбата си с рака | webcafe.bg
  Бен Стилър разказа за борбата си с рака
  04.10.2016, 17:44 (обновена 04.10.2016, 17:48)
  Изненадващо признание от известния комик
  Актьорът Бен Стилър разкри, че през 2014 г. е претърпял операция заради рак на простатата в "изключително агресивна" форма.
  Стилър проговори за заболяването си за пръв път в интервю за шоуто на Хауърд Стърн, в което участва заедно със своя хирург.
  Той коментира, че се надява откритостта му по отношение на тежката болест да доведе до обръщане на повече внимание върху симптомите на рака на простатата. Стилър заяви, че вече редовно призовава своите по-млади познати да се подложат на преглед.
  "При мен всичко се случи напълно неочаквано. Нямах никаква представа", коментира актьорът от "Зулендър" и "Запознай се с нашите".
  След като чува диагнозата "рак" при преглед от уролог, актьорът решава да се допита до "няколко различни лекари", включително личния лекар на Робърт де Ниро. В крайна сметка решава да се подложи на операция за отстраняване на простатата.
  Стилър обяви, че в момента е в ремисия, но продължава да ходи на редовни профилактични прегледи.
  Oще: бен стилър медицина онкологично заболяване операция за премахване на простатата простата профилактика рак рак на простатата робърт де ниро симптоми на рака на простатата холивуд